Tomahawk

Tomahawk on Pohjois-Amerikan intiaanien käyttämä kevyt sotakirves ja yleistyökalu. Tomahawkin varsi on tavallisesti alle kaksi jalkaa (60 cm) pitkä ja perinteisesti valmistettu hikkoripuusta, saarnesta tai vaahterasta.Kertzman 2012. s. 131.  Päät painavat noin 260–570 grammaa.

Tomahawk-sana tuli alun perin Virginian alueella asuvien algonkin-kielisten heimojen käyttämästä sanasta tamahag, jolla kuvattiin mitä tahansa leikkaamiseen käytettävää asetta. Myös pohjoisempana asuvat algonkinit käyttivät samantyylistä sanaa, ja kapteeni John Smithin uskotaan olleen ensimmäinen, joka toi termin englannin kieleen. Sittemmin sana on muotoutunut yleiseen kirjoitusmuotoon tomahawk.Andersson, Hämäläinen & Kekki 2013. s. 99.

Tomahawkien mallit ja muodot vaihdelivat käyttötarkoituksesta riippuen. Osa oli yksinkertaisia kirveitä, joita käytettiin taistelu- ja työvälineinä. Osa sen sijaan oli seremonioissa käytettäviä koristeltuja statusesineitä. Alun perin tomahawkit saattoivat kertoa omistajansa varallisuudesta ja hänen asemastaan heimossa. Myöhemmin eurooppalaiset kauppiaat myivät intiaaneille paitsi tavallisia rautakirveitä myös taidokkaasti valmistettuja messingillä tai hopealla koristeltuja henkilökohtaisia koristetomahawkeja.Andersson, Hämäläinen & Kekki 2013. s. 100.

Katso myös
Heittokirves

Lähteet



Viitteet

Aiheesta muualla

Luokka:Heittoaseet
Luokka:Pohjois-Amerikan alkuperäiskansojen kulttuuri
Luokka:Kirveet
Luokka:Seulonnan keskeiset artikkelit